Document ID: 32005R0202

PADOMES REGULA (EK, EURATOM) Nr. 202/2005
(2005. gada 18. janvāris),
ar ko groza Regulu Nr. 422/67/EEK, Nr. 5/67/Euratom par Komisijas priekšsēdētāja un tās locekļu, Tiesas priekšsēdētāja, tiesnešu, ģenerāladvokātu un tiesas sekretāra, kā arī Pirmās instances tiesas priekšsēdētāja, locekļu un tiesas sekretāra atalgojumu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 210. pantu,
ņemot vērā Eiropas Atomenerģijas kopienas dibināšanas līgumu, un jo īpaši tā 123. pantu,
ņemot vērā Padomes Lēmumu 2004/752/EK, Euratom (2004. gada 2. novembris), ar ko izveido Eiropas Savienības Civildienesta tiesu (1),
tā kā:
(1)
Padome ar Lēmumu 2004/752/EK, Euratom Eiropas Kopienu Pirmās instances tiesai izveidoja tiesas palātu, kam jāizskata ar civildienestu saistītās domstarpības un ko nosauca par “Eiropas Savienības Civildienesta tiesu”.
(2)
Eiropas Kopienas dibināšanas līguma 225.a panta sestā daļa un Eiropas Atomenerģijas kopienas dibināšanas līguma 140.b panta sestā daļa paredz, ka minēto Līgumu noteikumi par Tiesu attiecas uz tiesas palātām.
(3)
Jānosaka minētās tiesas priekšsēdētāja, tās locekļu un tiesas sekretāra algas, pensijas un pabalsti.
(4)
Attiecīgi būtu jāgroza Padomes Regula Nr. 422/67/EEK, Nr. 5/67/Euratom (2),
IR PIEŅĒMUSI ŠO REGULU.
1. pants
Regulu Nr. 422/67/EEK, Nr. 5/67/Euratom groza šādi.
1)
Regulas nosaukumu aizstāj ar šādu nosaukumu:
2)
Iekļauj šādu pantu:
“21.c pants
1. Ievērojot šā panta 2. un 3. punktu, šīs regulas noteikumus attiecībā uz Tiesas priekšsēdētāju, tiesnešiem un sekretāru, kā arī uz Pirmās instances tiesas priekšsēdētāju, locekļiem un sekretāru piemēro arī Civildienesta tiesas priekšsēdētājām, locekļiem un sekretāram.
2. Civildienesta tiesas priekšsēdētāja, locekļu un sekretāra mēneša pamatalga ir vienāda ar summu, ko iegūst, 16. pakāpes trešā līmeņa (līdz 2006. gada 30. aprīlim - A*16 pakāpes trešā līmeņa) Eiropas Kopienu ierēdņa pamatalgai piemērojot šādus procentus:
-
:
priekšsēdētājam
:
104 %,
-
:
locekļiem
:
100 %,
-
:
sekretāram
:
90 %.
3. Šīs regulas 4. panta 3. punktā minētā ikmēneša piemaksa reprezentācijas izdevumiem ir šāda:
-
:
priekšsēdētājam
:
EUR 554,
-
:
locekļiem
:
EUR 500,
-
:
sekretāram
:
EUR 400
.Civildienesta tiesas priekšsēdētājs, kā arī to palātu priekšsēdētāji, kurās ir trīs tiesneši, amata pilnvaru laikā papildus saņem īpašu amata piemaksu EUR 500 mēnesī.”.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 18. janvārī

Labels: 9
15